หวั่นม็อบไล่ซีไอเอ็มบีบจ.ต้นทุนพุ่งกำไรหด
&nbsp;
18 ส.ค. 2554

ม็อบไล่CIMBการบิน บจ.ต้นทุนเพิ่มกำไรหด
โพสต์ทูเดย์ — ตลาดหลักทรัพย์หวั่นการเมืองลากยาวถึง เม.ย. นี้ อาจกระทบ CIMB ชะลอขายหุ้นไอพีโอ ดูโอตลาดหุ้นไทยแอร์เอเชียผวาเข้าจดทะเบียน บจ.ต้องปรับแผนธุรกิจใหม่ดันต้นทุนเพิ่มกำไรลด 
นายวิเชฐ ตันติวานิช รองผู้จัดการ สายงายผู้ออกหลักทรัพย์และบริษัทจดทะเบียน ตลาดหลัก ทรัพย์ เปิดเผยว่า ตลาดหลักทรัพย์เป็นห่วงสถานการณ์การเมืองจะลากยาวถึงเดือน เม.ย. นี้ และมีความเป็นไปได้ว่าอาจจะกระทบให้กลุ่มบริษัท ซีไอเอ็มบี (CIMB Group Holdings Berhad) ของประเทศมาเลเซียตัดสินใจเลื่อนการเข้าจดทะเบียนในตลาดหุ้นไทยแห่งที่ 2 (ดูโอลิสติง) ได้ 
ทั้งนี้ ตามแผนทางกลุ่มซีไอเอ็มบีจะยื่นแบบแสดงรายการข้อมูล(ไฟลิง) ในช่วงเดือน เม.ย. นี้ โดยรอให้งบการเงินปี 2552 ออกในช่วงเดือน มี.ค. และน่าจะเข้าจดทะเบียนได้ในช่วงเดือน พ.ค.มิ.ย. นี้ คาดมีมูลค่าหลักทรัพย์ตามราคาตลาด (มาร์เก็ตแคป) ประมาณ 3,0004,000 ล้านบาท
“คิดว่า CIMB ไม่ถอยเรื่องเข้าตลาดหุ้นไทย และทางบริษัท แอร์เอเชีย เท่าที่เราได้พูดคุยกันมาตลอดก็อยากจะเข้าภายในปีนี้ ทั้งดูโอบริษัทในมาเลเซียและบริษัท ไทยแอร์เอเชีย เพียงแต่ขอรอดูการเข้าตลาดของ CIMB ว่าราบรื่นหรือไม่ แต่หากเหตุการณ์การเมืองก่อให้เกิดสิ่งที่ไม่แน่นอนทางธุรกิจ ส่งผลให้ตลาดหุ้นไม่คึกคัก CIMB ก็อาจเลื่อนขายหุ้นและเข้าจดทะเบียน เพราะขายหุ้นไม่ได้ราคา ทำให้แอร์เอเชียมองว่าการเสนอขายหุ้นและการเข้าจดทะเบียนไม่ค่อยราบรื่น อาจจะเลื่อนหรือไม่เข้าตลาดหุ้นไทยก็ได้”
นายวิเชฐ กล่าวว่า ประเทศไทยจะจัดไทยแลนด์โฟกัสในเดือน ก.ย. นี้ หากสถานการณ์การเมืองยืดเยื้อ แผนที่ภาคเอกชนรวมถึงบริษัทจดทะเบียน (บจ.) เตรียมไว้เดินไม่ได้ ต้องมีการปรับแผนธุรกิจ ทำให้ต้น ทุนดำเนินงานเพิ่มขึ้นและกำไรสุทธิน้อยลง เวลานั้นต่างชาติเข้ามาร่วมงานแล้วเห็นว่าผลกำไรบจ.ไม่น่าสนใจ ก็จะไม่ลงทุนในตลาดหุ้นไทย
“ตอนนี้เงินต่างชาติที่เข้ามาซื้อหุ้นไทยจำนวนมาก เพราะสัดส่วนราคาต่อกำไร (P/E) ต่ำ และมองว่าสถานการณ์การเมืองคงไม่ร้ายแรงเหมือนการปฏิวัติหรือการชุมนุมเดือน เม.ย. ปีที่ผ่านมา แต่หากมองการเมืองผิดข้างก็จะสามารถขายหุ้นออกได้เร็ว” นายวิเชฐ กล่าว